钦定古今图书集成/明伦汇编/官常典/第106卷 > 《戏题寄上汉中王》〈有序〉前人
## 钦定古今图书集成/明伦汇编/官常典/第106卷 > 《戏题寄上汉中王》〈有序〉前人

自注云：“时王在梓州，初至，断酒不敢饮” ，篇中有戏。

西汉亲王子。成都老客星。百年双白鬓。一别五秋萤。
忍断杯中物。祗看座右铭。不能随皂盖。自醉逐浮萍。

又

“策杖时能出，王门异昔游。已知嗟不起，未许醉相留。”
蜀酒浓无敌，江鱼美可求。终思一酩酊，净扫雁池头。

又

群盗无归路，衰颜会远方。尚怜诗警策，犹忆酒颠狂。
鲁卫弥尊重，徐陈略丧亡。空馀枚叟在，应念早升堂。